“โนมูระฯ” เคาะหนักเป้า BGRIM เผยตัวเลขสูงลิ่ว 31.10 บาท ยังไม่รวม “เวียดนาม-เกาหลี”
"โนมูระฯ" เคาะหนักเป้า BGRIM เผยตัวเลขสูงลิ่ว 31.10 บาท ยังไม่รวม "เวียดนาม-เกาหลี"
23 ส.ค. 2561

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์เกี่ยวกับหุ้น บริษัท บี.กริม เพาเวอร์ จำกัด (มหาชน) หรือ BGRIM โดยมีมุมมองเชิงบวกหลังบริษัทชี้แจงประเด็นการย้ายโรงไฟฟ้า BGPR 1-2 มีความคืบหน้า หลังบริษัทได้รับหนังสือตอบรับให้ย้ายโรงไฟฟ้าไปยังนิคมฯ อ่างทองจากทาง EGAT แล้ว
ทั้งนี้ บริษัทได้ดำเนินการลงนาม MOU กับเจ้าของนิคมฯ ดังกล่าวเป็นที่เรียบร้อยแล้ว และปัจจุบันอยู่ระหว่างทำ EIA ซึ่งคาดใช้เวลาราว 6 เดือน โดยประเมินว่านิคมฯ ดังกล่าวมีความเหมาะสมจากมีความต้องการไฟฟ้าของ IU ด้วยเช่นกัน ทั้งที่มาจากลูกค้าในนิคมฯ และจากทางเครือบริษัทสิงห์ นอกจากนี้ BGRIM ยังมีโอกาสที่จะเข้าไปบริหารโรงไฟฟ้าเดิมของนิคมฯ ดังกล่าวได้
นอกจากนี้ ราคาหุ้นยังมีโอกาสที่จะมี upside หากคณะกรรมการนโยบายพลังงานแห่งชาติ หรือ กพช. ยืนมติเดิมของการต่ออายุสัญญาฯ เป็นแบบ replacement (ลงทุนใหม่ สัญญาฯ 25 ปี) ซึ่งคาดว่าจะรู้ความคืบหน้าภายในเดือน ก.ย.61
ส่วนประเด็นการเลื่อนจ่ายไฟฟ้าเชิงพาณิชย์ (COD) โครงการโรงไฟฟ้า Nam Khao ออกไปปี 2563-64 ตามการแจ้งของทางรัฐบาลลาว ไม่ได้มีความกระทบอย่างมีนัยสำคัญ และข้อมูลธุรกิจอื่น ไม่ว่าจะเป็นแผน COD โรงไฟฟ้าใหม่ efficiency และการลดต้นทุนดอกเบี้ยถือว่าใกล้เคียงที่คาดการณ์ไว้
โดยยังคงคำแนะนำ “ซื้อ” หุ้น BGRIM ในราคาเป้าหมายที่ 31.10 บาท/หุ้น อัพไซด์ 21% จากราคาปัจจุบันที่ระดับ 25.75 บาท โดยมองว่าธุรกิจของ BGRIM สามารถเติบโตต่อเนื่องในระยะยาว ตามการ COD โรงไฟฟ้าเพิ่มต่อเนื่องในช่วงปี 2561-65 ซึ่งจะทำให้ให้จำนวนเมกะวัตต์เพิ่มขึ้นอีกราวเท่าตัว และยังมี upside ที่ยังไม่ได้รวมไว้ในประมาณการจากการลงทุนในต่างประเทศ ทั้งในประเทศเวียดนาม และเกาหลี
อนึ่ง บล.โนมูระ ประเมินมูลค่าพื้นฐานของโครงไฟฟ้า BGPR1-2 ที่ระดับ 2.61 บาท และโครงการโรงไฟฟ้าฟูเยี้ยนประเทศเวียดนามที่ระดับ 1.91 บาท
 
รายละเอียดการ COD โรงไฟฟ้า BGRIM ช่วงระหว่างปี 2561-2565 
